# Carles XVI Gustau de Suècia

### De Viquipèdia

El rei Carles XVI Gustau de Suècia

Carles XVI Gustau de Suècia (Estocolm 1946). Actual rei de Suècia i cap de la dinastia d'origen francès dels Bernadotte que des de principis del segle XIX han exercit de forma ininterrompuda el poder al país escandinau.

Filla del príncep Gustau Adolf de Suècia i de la princesa Sibil·la de Saxònia-Coburg Gotha, el príncep nasqué al Palau de la Haga a les afores de la capital sueca, Estocolm. El príncep és nét per via paterna del rei Gustau VI Adolf de Suècia i de la princesa Margarida del Regne Unit mentre que per via materna ho és del duc Carles Eduard de Saxònia-Coburg Gotha i de la princesa Victòria Adelaida de Schleswig-Holstein-Sondenburg-Glücksburg. Carles Gustau és descendent de la reina Victòria I del Regne Unit a través del duc de Connaught i del duc d'Albany.

Als pocs mesos de néixer, el seu pare morí en un accident d'aviació mentre tornava dels Països Baixos i realitzava una parada rutinària a l'aeroport de Copenhaguen. La mort del seu pare l'afectà profundament com a conseqüència de l'actitud de la seva mare que optà per no parlar del tema. Als pocs anys se li detectà una dislèxia important en la parla. La primera eduacació la rebé a palau amb mestres i tutors privats.

L'any 1966, després de graduar-se a l'escola de Broms, va ingressar a l'internat de Sigtuma per estudiar humanitats i llengües modernes. També rebé formació militar en els tres armes de l'exèrcit suec. L'any 1967 rebé el càrrec d'oficial de la Marina i completà el seu servei militar a bord d'un buc de la Marina Reial Sueca.

El 1968 va realitzar una estança curta a Nevers (França), a la filial de la societat sueca Alfa Laval, amb l'objectiu de familiaritzar-se amb els procediments administratius, realitzant posteriorment pràctiques al Banc Hambro de Londres. Completà la seva extensa formació amb diverses estances en diverses administracions sueques.

Va adquirir experiència internacional com a membre de la missió permanent de Suècia a la seu de Nacions Unides a Nova York i a l'Agència Sueca pel desenvolupament i la cooperació internacional (SIDA) que centra les seves activitats a l'Àfrica. Durant el bienni 1968 i 1969 va seguir un programa d'estudis a la Universitat d'Uppsala basat en sociologia, història, ciència política i finances públiques. Posteriorment estudià economia a la Universitat d'Estocolm.

Adquirí un correcte domini de l'anglès i l'alemany gràcies a estades estivals que realitzà a Anglaterra a casa de lord Lluís Mountbatten (cunyat del seu avi patern) i a Alemanya a casa de la seva àvia materna a Coburg. L'any 1972 va participar en els preperatius de la Conferència de Nacions Unides sobre Medi Ambient que se celebrà a Estocolm i el 1970 va encapçalar la delegació sueca a l'Exposició Internacional d'Osaka.

El 19 de setembre de 1973, amb 27 anys, va jurar com a setè rei de la dinastia Bernadotte, després d'exercir de cap d'estat durant quatre dies just després de la mort del seu avi, el rei Gustau VI Adolf de Suècia. En aquell moment, el jove rei, ja era orfe dels seus dos pares morts el 1947 i el 1972 respectivament.

El 19 de juny de l'any 1976 va contraure matrimoni a la catedral d'Estocolm amb l'intèrpret i relacions públiques Sílvia Sommerlath, nascuda a Heildelberg el 1943 i de pares alemany i brasilenya. La parella tingué tres fills:

- SAR la princesa Victòria de Suècia, nascuda a Estocolm el 1979.

- SAR el príncep Carles Felip de Suècia, nascut a Estocolm el 1980.

- SAR la princesa Magdalena de Suècia, nascuda a Estocolm el 1982.

Les funcions del rei de Suècia, definides per la Constitució de 1974, tenen un caràcter estrictament simbòlic i cerimonial. Carles XVI Gustau és l'encarregat de entregat els premis que el Comitè Nobel suec concedeix tots els anys a les personalitats més destacades en els camps de l'economia, la física, la química, la medicina i la literatura, actes que junt amb la ignauguració d'obres públiques, la presidència d'actes oficials, les visites d'Estat i les recepcions de cartes credencials dels ambaixadors completen el càtaleg d'atribucions.

El monarca ostenta el comandament suprem dels tres exèrcits de les forces armades sueques. Aficionat a l'esqui i als esports nàutics, Carles Gustau encapçala des de 1980 el Fons Mundial per la Naturalesa (WWF). I des de 1980 es president honorari de la Fundació Escultista Internacional. També patrocina Acadèmies Reials i una sèrie d'organitzacions i societats amb finalitats diverses en els camps de la cultura i de la ciència. Es doctor honoris causa per la Universitat Sueca de Ciències Agrícoles i l'Institut Reial de Tecnologia.

Precedit per: Gustau VI Adolf | Rei de Suècia Setembre 1973 –actualitat | Succeït per: continua en el càrrec

| A Wikimedia Commons hi ha contingut multimèdia relatiu a: Carles XVI Gustau de Suècia

Obtingut de "http://ca.wikipedia.org../../../c/a/r/Carles_XVI_Gustau_de_Su%C3%A8cia_035e.html"

Categoria: Reis de Suècia

##### Views

- Article
- Discussió
- Revisió actual

##### Cerca

##### En altres llengües

- Česky
- Dansk
- Deutsch
- English
- Español
- Esperanto
- Eesti
- Suomi
- Français
- Galego
- עברית
- Magyar
- Bahasa Indonesia
- Íslenska
- Italiano
- 日本語
- ქართული
- 한국어
- Latina
- Nederlands
- Norsk (nynorsk)
- Norsk (bokmål)
- Polski
- Português
- Русский
- Simple English
- Svenska
- 中文